| Verkių regioninis parkas |
| --- |
| IUCN V kategorija (saugomas kraštovaizdis) |
| Šventosios Trejybės bažnyčia Šventosios Trejybės bažnyčia |
| **Vieta:** | Vilnius, Lietuvos vėliava Lietuva |
| 

Žemėlapis rodantis Verkių regioninis parkas vietą.Verkių regioninis parkas

  |
| **Koordinatės:** | 54°47′0″ š. pl. 25°19′0″ r. ilg.﻿ / ﻿54.78333°š. pl. 25.31667°r. ilg.﻿ / 54.78333; 25.31667Koordinatės: 54°47′0″ š. pl. 25°19′0″ r. ilg.﻿ / ﻿54.78333°š. pl. 25.31667°r. ilg.﻿ / 54.78333; 25.31667 |
| **Plotas:** | 27 km² |
| **Įkurtas:** | 1992 m. |
| **Valdymas:** | Valstybinė saugomų teritorijų tarnyba |
|  **Vikiteka:** | Verkių regioninis parkas |

**Verkių regioninis parkas** – regioninis parkas Vilniuje, dešiniajame Neries krante. Parko plotas – apie 2700 ha, miškai užima 77% teritorijos. Tai pasaulyje vienas didžiausių parkų miesto teritorijoje. Parkas įkurtas 1992 m. siekiant išsaugoti Žaliųjų ežerų gamtinius ir Verkių (visų pirma dvaro ansamblio), Kalvarijų, Trinapolio apylinkių kultūrinius istorinius kompleksus.

Parke yra šie draustiniai:

* Ežerėlių geomorfologinis draustinis
* Kalvarijų istorinis draustinis
* Riešės hidrografinis draustinis
* Turniškės kraštovaizdžio draustinis
* Verkių kraštovaizdžio ir architektūros draustinis
* Žaliųjų ežerų kraštovaizdžio draustinis

Gamtos vertybės
---------------

Balsio ežeras pavasarį
Verkių parke trykštantis šaltinis
Daugiakamienė eglė Kalvarijų kryžiaus kelio pašonėje
Parke saugomas išskirtinio kraštovaizdžio kompleksas – gilūs Žaliųjų ežerų dubakloniai. Balsio ežero vandenys išsiskiria neįprasta spalva, mišriais miškais apaugusiuose jo šlaituose susitelkusios daugelio plačialapių miškų ir kitų retųjų augalų radavietės. Vaizdingi ne tik miškingi Neries slėnio šlaitai, bet ir Turniškių, Riešės, Verkės ir Baltupio (Cedrono) upelių paslėniai. Neįprastai teka Riešės upelis: įtekėjęs į Gulbino ežerą, tuoj pat iš jo išteka ir, geroką atkarpą pavingiavęs per lankas bei miškus, pasidalija į du upelius.

Žalieji ežerai telkšo labai giliuose, ilguose stačiašlaičiuose duburiuose. Išskirtinė jų savybė – ryškiai žalia spalva. Taip yra dėl didelio karbonatų kiekio požeminiame vandenyje, kuriuo maitinami Žalieji ežerai. Balsio ežeras, kurio statūs, miškingi krantai iškilę virš vandens iki 40 m, beveik tiek pat nusileidžia ir po vandeniu, tiesiog smigdami žemyn.

Parke rasta apie 870 rūšių sumedėjusių ir žolinių augalų, 33 iš jų yra įrašytos į Lietuvos raudonąją knygą. Prie Žaliųjų ežerų aptikta net 815 augalų rūšių. Čia auga reta miškinė lelija. Parke įrengtas paukščių stebėjimo ornitologinis takas.

Kultūros paveldas
-----------------

Verkių rūmai
Vienas vertingiausių Lietuvoje – Verkių rūmų architektūros ansamblis su kraštovaizdžio parku, senųjų tvenkinių sistema. Kraštovaizdžio parke ribojama aktyvesnė žmogaus veikla, norint palikti kuo natūralesnę gamtą. Savitas Kalvarijų kompleksas – Šv. Kryžiaus atradimo bažnyčia ir kryžiaus kelias, Trinapolio vienuolyno ansamblis, istoriškai susiklosčiusių kelių trasos. Išlikęs Naujųjų Verkių popieriaus fabrikas.

Laisvalaikis ir pramogos
------------------------

Žalieji ežerai yra svarbi Vilniaus poilsiavietė. Įrengti Žaliųjų ežerų kraštovaizdžio draustinio pažintiniai takai, Verkių ornitologinis takas, Verkių parko ansamblio bei jo apylinkių pažintiniai takai, išlikęs senasis Kryžiaus kelias. Renginių metu galima pajodinėti senųjų Verkių arklidžių žirgais. Parko gilumoje įrengta apžvalgos aikštelė, aptverta kalta tvora, už kurios atsiveria Vilniaus miesto ir apylinkių reginiai.

Verkių Kalvarija – kraštovaizdžio tipo Kryžiaus kelias. Kaip ir senovėje, per religines šventes maldininkai čia suvažiuoja ne tik iš Lietuvos, bet ir iš kaimyninių šalių. Parke kasmet švenčiamos Rasos.

Tarp Verkių parko ir Valakampių Neryje veikė srovės energijos keltas „Uperis", skirtas pėstiesiems ir dviratininkams.

Nuorodos
--------

* Pavilnių ir Verkių regioninių parkų direkcija
* Verkių regioninio parko schema Archyvuota kopija 2016-03-06 iš Wayback Machine projekto.
* Travel.lt

Galerija
--------

* 
* 
* Laiptai nuo Verkių rūmų kalnoLaiptai nuo Verkių rūmų kalno
* 
* 
* Alyvų kalno koplyčiaAlyvų kalno koplyčia
* Trinapolio bažnyčiaTrinapolio bažnyčia

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R**Lietuvos saugomos teritorijos** |
| --- |
|  |
| Valstybiniai rezervatai | 
Čepkelių - Kamanų - Kernavės - Viešvilės - Vilniaus pilių |
|  |
| Nacionaliniai parkai | 
Aukštaitijos - Dzūkijos - Kuršių nerijos - Trakų istorinis - Žemaitijos |
|  |
| Regioniniai parkai | 
Anykščių - Asvejos - Aukštadvario - Biržų - Dieveniškių istorinis - Dubysos - Gražutės - Kauno marių - Krekenavos - Kurtuvėnų - Labanoro - Metelių - Nemuno deltos - Nemuno kilpų - Neries - Pagramančio - Pajūrio - Panemunių - Pavilnių - Rambyno - Salantų - Sartų - Sirvėtos - Tytuvėnų - Varnių - Veisiejų - Ventos - Verkių - Vištyčio - Žagarės |
|  |
| Biosferos rezervatai | 
Žuvinto |

 |


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RVilniaus rajono savivaldybės saugomos teritorijos |
| --- |
|  |
| Valstybiniai rezervatai | 
Kernavės kultūrinis rezervatas |
|  |
| Regioniniai parkai | 
Asvejos regioninis parkas • Neries regioninis parkas • Pavilnių regioninis parkas • Verkių regioninis parkas |
|  |
| Valstybiniai draustiniai | 
Alionių telmologinis • Baravykinės kraštovaizdžio • Daubėnų kraštovaizdžio • Gegužinės telmologinis • Girijos kraštovaizdžio • Griovių geomorfologinis • Juozapinės geomorfologinis • Kazimieravo ornitologinis • Kenos hidrografinis • Kruopynės geomorfologinis • Kuosinės geomorfologinis • Medininkų botaninis • Medžiakalnio geomorfologinis • Papio ornitologinis • Raudonosios balos telmologinis • Skersabalių geomorfologinis • Taurijos ornitologinis • Vanagynės geomorfologinis • Verdeikių geomorfologinis • Vilnios hidrografinis • Žeimenos ichtiologinis |
|  |
| Gamtos paminklai | 
Glitiškių ąžuolas • Skališkių uola |
|  |
| Valstybiniai gamtos paveldo objektai | 
Airėnų konglomeratas • Ąžuolų karalienė • ~~Bieliūnų ąžuolas~~ • Gojaus ąžuolas • Karmazinų atodanga • Šventasis Daubų ąžuolas • Vaigeliškių ąžuolas • Velniakampio pušis • Vilkų duobė • Žudiškių ąžuolas |

 |